*Հավելված N 2*

*ՀՀ ԿԳՄՍ նախարարի*

 *«22» դեկտեմբերի, 2022 թ.*

*N 2410 -Ա/2 հրամանի*

**ՀՐԱՎԵՐ**

**ԳԻՏԱԿԱՆ ԵՎ ԳԻՏԱՏԵԽՆԻԿԱԿԱՆ ԳՈՐԾՈՒՆԵՈՒԹՅԱՆ ՊԱՅՄԱՆԱԳՐԱՅԻՆ (ԹԵՄԱՏԻԿ) ՖԻՆԱՆՍԱՎՈՐՄԱՆ ՇՐՋԱՆԱԿՆԵՐՈՒՄ «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳԻՏԱԿԱՆ ՀԱՄԱՅՆՔԻՆ ԱՐՏԵՐԿՐԻ ԳԻՏՆԱԿԱՆՆԵՐԻ ԻՆՏԵԳՐՄԱՆՆ ԱՋԱԿՑՈՒԹՅԱՆ ԾՐԱԳԻՐ 2023» ՄՐՑՈՒՅԹԻ**

**I. ԸՆԴՀԱՆՈՒՐ ԴՐՈՒՅԹՆԵՐ**

1. **Մրցույթը**
	1. Գիտական և գիտատեխնիկական գործունեության պայմանագրային (թեմատիկ) ֆինանսավորման շրջանակներում «Հայաստանի Հանրապետության գիտական համայնքին արտերկրի գիտնականների ինտեգրմանն աջակցության ծրագիր 2023» hայտերի (այսուհետ՝ **Հայտ**) ընտրության մրցույթն (այսուհետ՝ **Մրցույթ**) անցկացվում է համաձայն Հայաստանի Հանրապետության կրթության, գիտության, մշակույթի և սպորտի նախարարի 2022 թվականի դեկտեմբերի 22-ի N 2410-Ա/2 հրամանի:
	2. **Մրցույթը** կազմակերպում է Հայաստանի Հանրապետության կրթության, գիտության, մշակույթի և սպորտի նախարարության գիտության կոմիտեն (այսուհետ՝ **Կոմիտե**)՝ առաջնորդվելով ՀՀ կառավարության 2001 թվականի նոյեմբերի 17-ի N 1122 որոշմամբ հաստատված գիտական և գիտատեխնիկական գործունեության պայմանագրային (թեմատիկ) ֆինանսավորման կարգով:
	3. **Մրցույթն** ուղղված է արտերկրի գիտնականների ղեկավարությամբ Հայաստանի Հանրապետության պետական բյուջեի գիտական և գիտատեխնիկական գործունեության բազային ֆինանսավորմամբ ծրագիր իրականացնող կազմակերպությունում (այսուհետ՝ **Կազմակերպություն**) հեռանկարային, ժամանակակից գիտական ուղղություններով նոր ստորաբաժանումներ ստեղծելուն:
	4. **Մրցույթն** իրականացվում է գիտական և գիտատեխնիկական գործունեության բոլոր բնագավառներով (Հավելված N 2.1)։
	5. Ներկայացվող գիտական նախագիծը (այսուհետ՝ **Նախագիծ** (Հավելված N 2.4)) պետք է լինի հավակնոտ, խոստումնալից և իրագործելի:
	6. **Մրցույթի** հրավերի փաթեթը սահմանում է դրան դիմելու կարգը, չափանիշները, **Հայտերի** գնահատման փուլերը և շահառու **Նախագծերի** ֆինանսավորումն ու հաշվետվողականությունը:
2. **Նպատակը**
	1. **Մրցույթի** նպատակներն են.
* խթանել ներպետական և միջազգային համագործակցությունը,
* բարձրացնել **Կազմակերպության** ներուժը,
* ներգրավել երիտասարդ հետազոտողների և ասպիրանտների,
* նպաստել երիտասարդ հետազոտողների ինտեգրմանը միջազգային հետազոտական տարածքում,
* ներգրավել Սփյուռքի գիտական ներուժը,
* բարելավել գիտական միջավայրը,
* ստեղծել նոր, մրցունակ և հեռանկարային գիտական ստորաբաժանումներ:
1. **Խումբը**
	1. **Նախագիծը** մշակում և իրականացնում է 2-5 անձից բաղկացած գիտահետազոտական խումբը (այսուհետ՝ **Խումբ**), որը կազմված է արտերկրի ղեկավարից (այսուհետ՝ **Խմբի ղեկավար**) և կատարողներից:
	2. **Խմբի ղեկավարը** և կատարողները **Նախագծի** իրականացման ընթացքում պետք է հանդիսանան Հայաստանի Հանրապետության քաղաքացիներ կամ Հայաստանի Հանրապետության ռեզիդենտներ, ինչպես նաև բնակվեն Հայաստանի Հանրապետությունում:
	3. **Խմբի** անունից հանդես է գալիս միայն **Խմբի ղեկավարը**:
2. **Խմբի ղեկավարը**
	1. **Խմբի ղեկավար** կարող է լինել այն անձը, ով՝
* ծնվել է 1973 թվականի հունվարի 1-ից հետո,
* **Նախագծի** իրականացման ողջ ընթացքում բնակվում է Հայաստանի Հանրապետությունում,
* գիտական աստիճանը ստացել է՝
	+ Շեմ 1՝ 2016 թվականի հունվարի 1-ից հետո,
	+ Շեմ 2՝ 2003 թվականի հունվարի 1-ից հետո։
* սույն **Մրցույթի** հրավերի հրապարակմանը նախորդող 4 տարիների ընթացքում գումարային 12 ամիս և ավելի Հայաստանի Հանրապետությունում չի ուսումնառել կամ աշխատել։
	1. **Խմբի ղեկավարը** վերջին 5 տարիների համար պետք է ներկայացնի`

***Հավելված 2.1-ով*** ներկայացված գիտական և գիտատեխնիկական գործունեության «1-5» բնագավառների մասնագիտություններով.

* 4 գիտական հրապարակում միջազգային գիտատեղեկատվական շտեմարաններում («Science Citation Index Expanded (SCIE)», «Social Sciences Citation Index (SSCI)», «Emerging Sources Citation Index (ESCI)», «Arts&Humanities Citation Index (AHCI)»),**կամ**գրքերի հղման ինդեքսի (Book Citation Index)հրատարակիչների ցանկում ներառված հրատարակչությունների հրապարակած գրքի գլուխ կամ հոդված ժողովածուում, **կամ** «Scimago Journal & Country Ranking» պորտալի առնվազն Q4 քառորդ, իսկ գիտաժողովի նյութերի դեպքում՝ առնվազն Q2 քառորդին համարժեք SJR ինդեքս (SCImago Journal Rank Indicator) ունեցող պարբերականներում (այսուհետ՝ **ՄԳՇ**),
* **կամ** 1՝ առնվազն 5 տպագրական մամուլ ծավալ ունեցող մենագրություն, կոլեկտիվ մենագրություն կամ գիտական աշխատություն՝ հրատարակված Web of Science գիտատեղեկատվական հարթակի գրքերի հղման ինդեքսի (Book Citation Index) հրատարակիչների ցանկում ներառված հրատարակչություններում (այսուհետ՝ **Մենագրություն**)։

***Հավելված 2.1-ով*** ներկայացված գիտական և գիտատեխնիկական գործունեության «6» բնագավառի մասնագիտություններով՝

* 2 հրապարակում **ՄԳՇ**-ում,
* կամ 1 **Մենագրություն**,

**Մեկ Մենագրությունը համարժեք է 4 ՄԳՇ-ում հրապարակման:**

* 1. Բեալի ցանկերում (Beall’s list, <https://beallslist.net/>) ներառված կեղծ կամ «գիշատիչ» հրատարակչություններում կամ պարբերականներում հրատարակված աշխատություն ներկայացնելու դեպքում **Հայտը** փորձաքննության ենթարկելու հարցը կքննարկվի Հայտերի գնահատման նպատակով ստեղծված մասնագիտական փորձագիտական խորհրդում (այսուհետ՝ **Խորհուրդ**)։
1. **Խմբի կատարողները**
	1. **Խմբի** կատարողները կարող են լինել ինչպես Հայաստանի Հանրապետությունից, այնպես էլ արտերկրից:
	2. **Խմբի** կատարողները պետք է հանդիսանան **Նախագծի** գիտական և գիտատեխնիկական բնագավառին առնչվող մասնագիտությամբ բակալավրիատի առնվազն երրորդ կուրսի ուսանողներ։
	3. Հավելված 2.1-ով ներկայացված գիտական և գիտատեխնիկական գործունեության «1-4» բնագավառների համար կատարողները կարող են լինել **Նախագծի** գիտական և գիտատեխնիկական բնագավառին առնչվող մասնագիտությամբ բակալավրիատի առնվազն առաջին կուրսի ուսանողներ, եթե դպրոցական առարկայական օլիմպիադայի հանրապետական փուլում 11-րդ կամ 12-րդ դասարաններում արժանացել են առնվազն երրորդ կարգի դիպլոմի։
	4. **Խմբում** պետք է ընդգրկվի`
* առնվազն 3 անդամ (ներառյալ **Խմբի ղեկավարը**)՝ Հավելված 2.1-ով ներկայացված գիտական և գիտատեխնիկական գործունեության «1-4» բնագավառների համար,
* առնվազն 2 անդամ (ներառյալ **Խմբի ղեկավարը**)՝ Հավելված 2.1-ով ներկայացված գիտական և գիտատեխնիկական գործունեության «5-6» բնագավառների համար։
	1. **Խմբի** անդամներից առնվազն երկուսը պետք է ծնված լինեն 1988 թվականի հունվարի 1-ից հետո և կարող են լինել առնվազն բակալավրիատի երրորդ կուրսի ուսանողներ: Նշված տարիքը կարող է բարձրանալ.
* ՀՀ զինված ուժերում ծառայած լինելու դեպքում՝ 2 տարով,
* երեխայի խնամքի արձակուրդում գտնվելու դեպքում՝ յուրաքանչյուր երեխայի համար՝ 1 տարով։
	1. **Խմբի** երիտասարդ կատարողներից առնվազն մեկը չպետք է լինի Հայաստանի Հանրապետության պետական բյուջեի գիտական և գիտատեխնիկական գործունեության բազային ֆինանսավորմամբ ծրագիր իրականացնող որևէ կազմակերպության աշխատակից։
	2. **Խմբի** անդամները (ներառյալ **Խմբի ղեկավարը**) չեն կարող ընդգրկվել սույն **Մրցույթին** ներկայացված մեկից ավելի **Հայտերում**, ինչպես նաև չեն կարող հանդիսանալ «Առաջատար հետազոտությունների աջակցության», «Գիտական խմբերի մեկնարկի կամ լաբորատորիաների (բաժինների) ամրապնդմանն աջակցության» Գիտական խմբերի մեկնարկի և Գիտական խմբերի կամ լաբորատորիաների ամրապնդման», «Հայաստանի Հանրապետության գիտական համայնքին արտերկրի գիտնականների ինտեգրմանն աջակցության ծրագիր 2022» և «Հեռավար լաբորատորիաների հիմնադրման ծրագիր 2022» մրցույթների շահառուներ։
1. **Գործընկերը**
	1. **Խումբը** պետք է ունենա արտերկրից գործընկեր (Foreign Partner/Collaborator) (այսուհետ՝ **Գործընկեր**):
	2. **Գործընկեր** կարող է լինել այն անձը, ով՝
* ունի գիտական աստիճան,
* համապատասխան մասնագիտությամբ աշխատում է օտարերկրյա գիտական կազմակերպությունում։
	1. **Գործընկերոջ** Հիրշիինդեքսը (h-index)` ըստ «Scopus» (https://www.scopus.com/freelookup/form/author.uri) գիտատեղեկատվական շտեմարանի տվյալների, Հավելված 2.1-ում ներկայացված գիտական և գիտատեխնիկական գործունեության «1-4» բնագավառների մասնագիտություններով իրականացվելիք **Նախագծերի** համար պետք է լինի առնվազն 10, իսկ «5-6» բնագավառների մասնագիտություններով իրականացվելիք **Նախագծերի** համար՝ առնվազն 3*։*
	2. **Գործընկերը** չի հանդիսանում Խմբի անդամ, և վերջինիս համար աշխատանքի վարձատրություն չի նախատեսվում։
	3. **Գործընկերը** **Խմբի ղեկավարին** է տրամադրում իր մասնագիտական ինքնակենսագրությունը (CV) և հաստատող նամակը (Confirmation Letter), որով հավաստում է, որ ծանոթ է **Նախագծի** բովանդակությանը, համաձայն է մասնակցել հետազոտական աշխատանքներին և ծանոթ է իր գործառույթների շրջանակին, ինչպես նաև նախատեսվող համատեղ միջոցառումներին (գիտափորձեր, քննարկումներ, սեմինարներ և այլն)։
	4. **Նախագծի** իրականացման ողջ ժամանակահատվածում (60-ամսյա կտրվածքով) **Գործընկերը** պետք է գումարային առնվազն 25 օր գտնվի Հայաստանի Հանրապետությունում և գումարային առնվազն 25 օր իր գիտական կազմակերպությունում ընդունի **Խմբի** անդամներին։
1. **Կազմակերպությանը ներկայացվող պահանջները**
	1. **Կազմակերպությունը** պետք է լինի Հայաստանի Հանրապետության պետական բյուջեի գիտական և գիտատեխնիկական գործունեության բազային ֆինանսավորմամբ ծրագիր իրականացնող։
	2. **Կազմակերպությունը պետք է** աջակցի **Նախագծի** իրականացմանը։
	3. **Կազմակերպությունը Խմբի ղեկավարին** է տրամադրում **Կազմակերպության** (բուհի ֆակուլտետի) գիտական (գիտատեխնիկական) խորհրդի եզրակացությունը (Board Conclusion), որտեղ նշվում է **Կազմակերպության** գիտական ուղղություններին **Նախագծի** համապատասխանությունը, կարևորությունը և արդիականությունը։
	4. **Կազմակերպության** ղեկավարը **Խմբի ղեկավարին** է տրամադրում տեղեկանք, որ ծանոթ է **Մրցույթի** հրավերի պայմաններին և պատրաստ է **Կազմակերպության** ֆինանսական ռեսուրսներով ապահովել Շեմ 1-ի դեպքում առնվազն հրավերի «7.8.» ենթակետով նշված պայմանը, իսկ **Նախագծի** հաջող ընթացքի պարագայում Շեմ 2-ի դեպքում՝ հրավերի «7.11.» ենթակետում նշված ստորաբաժանման ձևավորումը:
	5. **Նախագծի** իրականացման ընթացքում **Խմբի ղեկավարին** կազմակերպչական հարցերում աջակցություն ցուցաբերելու համար **Կազմակերպության** ղեկավարը կարող է նշանակել պատասխանատու անձ։
	6. **Կազմակերպությունը** հասանելիություն է ապահովում առկա ենթակառուցվածքներին և սարքավորումներին։
	7. Ֆինանսական նախահաշվի (այսուհետ՝ **Նախահաշիվ**), «Այլ ծախսեր» հոդվածի «Վերադիր ծախսեր» ենթահոդվածով նախատեսված ֆինանսական միջոցներով **Կազմակերպության** ղեկավարն ապահովում է **Նախագծի** կատարման համար անհրաժեշտ պայմաններ ստեղծելուն ուղղված ծախսերը։
	8. **Կազմակերպությունը,** առնվազն **Նախագծի** կատարման ողջ ընթացքի համար, **Խմբի ղեկավարին** ներառում է գիտական և գիտատեխնիկական գործունեության բազային ֆինանսավորմամբ ծրագրում (եթե ներառված չէ)։
	9. **Կազմակերպության,** **Կոմիտեի** և ֆինանսավորման երաշխավորված **Խմբի ղեկավարի** միջև ՀՀ «Քաղաքացիական օրենսգրքով» սահմանված կարգով կնքվում է «**Գիտական և գիտատեխնիկական գործունեության** պայմանագրային (թեմատիկ) ֆինանսավորման շրջանակներում «Հայաստանի Հանրապետության գիտական համայնքին արտերկրի գիտնականների ինտեգրմանն աջակցության ծրագիր 2023» մրցույթի **համար պետության կողմից դրամաշնորհի ձևով տրամադրվող ֆինանսական աջակցության գումարների օգտագործման մասին» եռակողմ պայմանագիր** (այսուհետ՝ **Պայմանագիր**)։
	10. **Նախագծի** իրականացման համար ձեռքբերված սարքերը, նյութերը և ծառայությունները ներառվում են **Կազմակերպության** հաշվեկշռում՝ հետագայում կանոնադրական նպատակներով օգտագործելու (գիտական և գիտահետազոտական աշխատանքների իրականացման) համար։
	11. Շեմ 2-ի դեպքում՝ մինչև **Նախագծի** կատարման 24 ամիսը լրանալը **Խմբի ղեկավարի** (ստորաբաժանման ղեկավար) և **Խմբի** կատարողների (ստորաբաժանման աշխատակիցներ) ընդգրկմամբ **Կազմակերպությունում** ձևավորվում է նոր գիտական ստորաբաժանում (խումբ, լաբորատորիա, բաժին):
2. **Ժամկետները**
	1. **Նախագծերի** իրականացման տևողությունը 60 ամիս է:
	2. **Մրցույթին** դիմելու վերջնաժամկետն է 2023 թվականի փետրվարի 24-ը: (**Հայտերի** ուղարկման հնարավորությունը կարգելափակվի Երևանի ժամանակով ժամը 18:00-ին):
	3. **Պայմանագրերը** կկնքվեն **Մրցույթի** արդյունքները հայտնի դառնալուց հետո 10-օրյա ժամկետում:
	4. **Նախագծերը** սկսվում և իրականացվում են **Պայմանագրում** նշված ժամկետներում:
3. **Ակնկալվող արդյունքները**
	1. **Նախագծի** կատարման 35 ամիսը լրանալուց հետո **Խմբի** **ղեկավարը** պետք է ներկայացնի **Խմբի** անդամների՝ **Մրցույթի** հրավերի «18.2.» ենթակետով սահմանված նշումով.

Հավելված 2.1-ով ներկայացված գիտական և գիտատեխնիկական գործունեության «1-5» բնագավառների մասնագիտություններով`

* + առնվազն 3 գիտական հրապարակում **ՄԳՇ**-ում,
	+ կամ 1 **Մենագրություն**։

Հավելված 2.1-ով ներկայացված գիտական և գիտատեխնիկական գործունեության «6» բնագավառի մասնագիտություններով`

* + առնվազն 2 գիտական հրապարակում **ՄԳՇ**-ում,
	+ կամ 1 **Մենագրություն**:
	1. **Նախագծի** ավարտից հետո (60 ամսվա կտրվածքով) **Խմբի** անդամները պետք է ունենան **Մրցույթի** հրավերի «18.2.» ենթակետով սահմանված նշումով`
		+ Հավելված 2.1-ով ներկայացված գիտական և գիտատեխնիկական գործունեության «1-5»բնագավառների մասնագիտություններով՝
		+ առնվազն 10 գիտական հրապարակումներ **ՄԳՇ**-ում*,* որոնցից առնվազն երկուսը՝ Q1 և առնվազն երկուսը՝ Q2 քառորդներում ընդգրկված պարբերականներում,
		+ կամ 3 **Մենագրություն:**
		+ Հավելված 2.1-ով ներկայացված գիտական և գիտատեխնիկական գործունեության «6» բնագավառի մասնագիտություններով`
* առնվազն 6 գիտական հրապարակումներ **ՄԳՇ**-ում, որոնցից առնվազն երկուսը՝ Q1 և առնվազն երկուսը՝ Q2 քառորդներում ընդգրկված պարբերականներում,
* կամ 2 **Մենագրություն**:

 **Մեկ Մենագրությունը համարժեք է ՄԳՇ**-ում **ընդգրկված 4 հրապարակման:**

* 1. Որպես **Նախագծի** արդյունք ներկայացված գիտական հրապարակումներից առնվազն կեսում **Խմբի ղեկավարը** պետք է լինի կամ առաջին, կամ վերջին, կամ նամակագրություն վարող (corresponding author) հեղինակ, կամ ունենա որևէ համարժեք նշում:
	2. **Նախագծի** կատարման արդյունքում «1-5»բնագավառների մասնագիտություններով ակնկալվում է 25000.0 հազար ՀՀ դրամը, իսկ «6» բնագավառի մասնագիտություններով 15000.0 հազար ՀՀ դրամը գերազանցող միջազգային գիտական դրամաշնորհի առնվազն մեկ դիմում (submitted grant):
	3. «9.2.» ենթակետում նշված պայմանը չկատարելը/կատարելը կանդրադառնա հետագայում **Կոմիտեի** հայտարարած մրցույթներին **Խմբի** անդամների կողմից ներկայացվող հայտի փորձագիտական գնահատականի վրա՝ դրանից հանելով/գումարելով տվյալ մրցույթում հայտի առավելագույն գնահատականի 5 տոկոսի չափով միավոր՝ **Խմբի ղեկավարի** ընդգրկված լինելու դեպքում և 1 տոկոսի չափով միավոր՝ **Նախագծի** կատարողներից յուրաքանչյուրի դեպքում: Հանրագումարում կհանվի/կգումարվի տվյալ մրցույթում հայտի առավելագույն գնահատականի ոչ ավելի, քան 5 տոկոսի չափով միավոր։ Հետագա մրցույթներին **Խմբի** անդամների կողմից ներկայացված հայտի փորձագիտական գնահատականի նվազեցումը կչեղարկվի **Նախագծի** ավարտից հետո **Կոմիտե** ներկայացվող ամփոփիչ հաշվետվությունն ընդունելու մասին **Խորհրդի** եզրակացության հիման վրա:
	4. **Նախագծի** իրականացման ընթացքում **Խմբի** անդամները պետք է ապահովեն **Նախագծի** և/կամ գիտության տվյալ բնագավառի վերաբերյալ գիտահանրամատչելի նյութերի ստեղծում և հանրայնացում (հարցազրույցներ, հրապարակումներ գիտահանրամատչելի ամսագրերում, տեսանյութերի ստեղծում և տարածում, լայն լսարանի համար քննարկումների կազմակերպում և այլն), որոնք հաշվի կառնվեն **Խորհրդի** կողմից ամփոփիչ հաշվետվությունն ընդունելու մասին եզրակացություն տալիս:
	5. Որպես **Նախագծի** արդյունք ներկայացված գիտական հրապարակումներում հեղինակի աշխատավայր (affiliation) պետք է նշվի **Կազմակերպությունը**:

**II. ՀԱՅՏԻ ԼՐԱՑՄԱՆ ԵՎ ՆԵՐԿԱՅԱՑՄԱՆ ԿԱՐԳԸ**

1. **Հայտ ներկայացնելը**
	1. **Հայտը** լրացնում և ներկայացնում է Խմբի ղեկավարը՝ irf-2023-armenia.scs.am առցանց համակարգի միջոցով՝ մինչև 2023 թվականի փետրվարի 24-ը ներառյալ (**Հայտի** ուղարկման հնարավորությունն արգելափակվում է Երևանի ժամանակով ժամը 18:00-ին):
	2. **Կոմիտե** ներկայացվում են հետևյալ փաստաթղթերը.
* **Խմբի ղեկավարի** դիմումը (Հավելված N 2.2),
* **Նախահաշիվը**,
* **Կազմակերպության** կամ ֆակուլտետի գիտական (գիտատեխնիկական) խորհրդի եզրակացությունը, որը պետք է պարունակի տեղեկատվություն **Կազմակերպության** գիտական ուղղություններին **Նախագծի** համապատասխանության, կարևորության և արդիականության վերաբերյալ:
* **Կազմակերպության** ղեկավարի գրությունը՝ նոր գիտական ստորաբաժանում կազմավորելու վերաբերյալ,
* կատարողների վերջին դիպլոմների պատճենները, իսկ ասպիրանտ կամ ուսանող հանդիսանալու դեպքում՝ համապատասխան տեղեկանք(ներ)ը,
* **Գործընկերոջ** մասնագիտական ինքնակենսագրությունը (CV) և հաստատող նամակը (Letter of Confirmation),
* **Խմբի** անդամների մասնագիտական ինքնակենսագրությունները (CV)։
	1. Անհրաժեշտության դեպքում կարող են պահանջվել այլ փաստաթղթեր։
	2. **Կազմակերպության** կողմից ներկայացվող բոլոր **Հայտերին** վերաբերող փաստաթղթերը մեկ ընդհանուր փաթեթով **Կոմիտե** է ներկայացնում **Կազմակերպության** լիազորված անձը (գիտական քարտուղար կամ այլ)՝ առձեռն մինչև 2023 թվականի մարտի 3-ը ներառյալ աշխատանքային օրերին ժամը 09:00-13:00 և 14:00-18:00 (Օրբելի եղբայրների 22, 7-րդ հարկ, 706 սենյակ)։
	3. **Մրցույթի** վերաբերյալ լրացուցիչ տեղեկատվություն և խորհրդատվություն կարելի է ստանալ **Կոմիտեի** գիտական գործունեության կազմակերպման վարչությունից, հեռախոս՝ (010) 210140 (ներքին 108), էլեկտրոնային փոստ՝ scexpert@scs.am:

**Ուշադրություն. Կոմիտեն քննարկման է ընդունում միայն առցանց համակարգի կողմից ձևավորված Հայտերը: Հայտերը, որոնք չեն ուղարկվել վերը նշված կարգի և ժամկետների համաձայն, քննարկման ենթակա չեն:**

1. **Նախահաշվի կազմությունը**
	1. **Նախահաշիվը** կազմված է «Աշխատանքի վարձատրություն» և «Այլ ծախսեր» հոդվածներից: «Այլ ծախսեր» հոդվածը բաղկացած է «Սարքեր, նյութեր և ծառայություններ», «Գործուղումներ», «Խմբի կամ լաբորատորիայի ամրապնդում», «Փորձարարական հետազոտություններ» և «Վերադիր ծախսեր» ենթահոդվածներից։
	2. **Նախահաշվի** «Աշխատանքի վարձատրություն» հոդվածում աշխատանքի վարձատրության (ներառյալ հարկերը և այլ պարտադիր վճարները) առավելագույն չափը նախատեսել.
* Շեմ 1՝ **Խմբի ղեկավարի** համար՝ ամսական առավելագույնը՝ 400.0 հազար դրամ, կատարողների համար՝ (բացի **Գործընկերոջից**) միջին ամսական վարձատրությունը՝ 250.0 հազար ՀՀ դրամ։
* Շեմ 2՝ **Խմբի ղեկավարի** համար ամսական առավելագույնը՝ 600.0 հազար դրամ, իսկ կատարողների համար (բացի **Գործընկերոջից**) միջին ամսական վարձատրությունը՝ 300.0 հազար դրամ։
	1. Եթե աշխատանքի վարձատրության համար նախատեսված գումարը պակաս է վերոնշյալ ծավալից, ապա տարբերությունը կարելի է օգտագործել **Նախահաշվի** «Այլ ծախսեր» հոդվածում:
	2. Ընտանիքի անդամ(ներ)ի հետ Հայաստանի Հանրապետություն տեղափոխվելու դեպքում՝ **Խմբի ղեկավարի** աշխատանքի վարձատրության չափը, հետևաբար՝ նաև **Նախագծի** ֆինանսավորման աշխատանքի վարձատրության առավելագույն չափը 12-ամսյա կտրվածքով կարող է ավելանալ 1800.0 հազար դրամի չափով։
	3. **Նախահաշվի** «Այլ ծախսեր» հոդվածի «Սարքեր, նյութեր և ծառայություններ», «Գործուղումներ» և «Վերադիր ծախսեր» ենթահոդվածներով գումարային 12-ամսվա կտրվածքով կարելի է նախատեսել մինչև 1000․0 հազար դրամ՝ **Խմբի յուրաքանչյուր** անդամի հաշվարկով: Այս գումարը կարող է ավելանալ «11.3.» կետով սահմանված տարբերության չափով։
	4. **Նախահաշվի** «Այլ ծախսեր» հոդվածի «Սարքեր, նյութեր և ծառայություններ» ենթահոդվածով կարող են նախատեսվել գիտական սարքավորումների, հետազոտությունների ընթացքում օգտագործվող նյութերի ձեռքբերման և/կամ ծառայությունների ծախսերը: **Խմբի ղեկավարը** ծառայությունների մատուցման պայմանագրեր կարող է կնքել միայն իրավաբանական անձանց հետ՝ համաձայնեցնելով **Կոմիտեի** հետ:
	5. **Նախահաշվի** «Այլ ծախսեր» հոդվածի «Գործուղումներ» ենթահոդվածով նախատեսվող գումարը կարող է օգտագործվել **Նախագծի** ընթացքի ու արդյունքների ներկայացման նպատակով միջազգային գիտաժողովներին մասնակցության համար, ինչպես նաև **Գործընկերոջ** և **Խմբի** անդամների փոխադարձ այցելությունների գործուղման ծախսերը հոգալու համար:
	6. **Նախահաշվի** «Այլ ծախսեր» հոդվածի «Խմբի կամ լաբորատորիայի ամրապնդում» ենթահոդվածով առաջին 12-ամսվա համար լրացուցիչ կարող է հայցվել 3000.0 հազար դրամ (Շեմ 1) և 15000.0 հազար դրամ (Շեմ 2), որը կարող է օգտագործվել խմբի կամ լաբորատորիայի ենթակառուցվածքի բարելավման ուղղությամբ և **Նախագծի** կատարման համար անհրաժեշտ այլ ծախսերի համար։
	7. **Նախահաշվի** «Այլ ծախսեր» հոդվածի «Փորձարարական հետազոտություններ» ենթահոդվածով լրացուցիչ 20000.0 հազար դրամ կարող է հայցվել փորձարարական հետազոտություններ նախատեսող **Նախագծերի** համար, որը կարող է նախատեսվել գիտական սարքավորումների և նյութերի ձեռքբերման և **Նախագծի** բնույթով պայմանավորված այլ ծախսերի համար։
	8. Գիտական սարքերի և սարքավորումների ձեռքբերումը չի կարող նախատեսվել **Նախագծի** իրականացման վերջին տարում։
	9. **Նախահաշվի** «Այլ ծախսեր» հոդվածի «Վերադիր ծախսեր» ենթահոդվածով (60 ամսվա համար) կարող է հայցվել մինչև 2500.0 hազար դրամ։
	10. Գործուղումների օրապահիկը և գիշերավարձը հաշվարկելիս անհրաժեշտ է առաջնորդվել Հայաստանի Հանրապետության կառավարության 2005 թվականի դեկտեմբերի 29-ի N 2335-Ն որոշմամբ։
	11. **Նախահաշվի** բոլոր ենթահոդվածների ծախսերը պետք է հիմնավորել **Նախահաշվի** մեկնաբանության մեջ։
	12. **Նախահաշվի** հիմնավորվածությունը և բաշխումը կարող են լրամշակվել **Խորհրդի** առաջարկությամբ և **Խմբի ղեկավարի** համաձայնությամբ:

**III. ՀԱՅՏԵՐԻ ԳՆԱՀԱՏՈՒՄԸ**

1. **Հայտերի** համապատասխանությունը **Մրցույթի** պայմաններին.
	1. **Կոմիտեն** ուսումնասիրում է **Մրցույթին** ներկայացված **Հայտերի** համապատասխանությունը **Մրցույթի** պայմաններին,
	2. Բեալի ցանկերում (Beall’s list, <https://beallslist.net/>) ներառված կեղծ կամ «գիշատիչ» հրատարակչություններում կամ պարբերականներում հրատարակված աշխատությունների ներկայացվածությունը **Հայտում**,
	3. Ստուգման արդյունքները տրամադրում է **Հայտերի** գնահատման համար ստեղծված **Խորհրդին**:
	4. **Խորհրդի** կողմից քննարկվում է **Հայտը** փորձաքննության ենթարկելու հարցը:
	5. **Խորհուրդը** հաստատում է փորձաքննության ենթակա **Հայտերի** ցանկը:
2. **Փորձաքննությունը**
	1. **Խորհուրդը** **Կոմիտեի** հետ համատեղ մշակում և հաստատում է **Հայտերի** փորձաքննության առաջին և երկրորդ փուլերի (գիտական փորձաքննության և հարցազրույցի) գնահատման թերթիկները և վարման կարգը:
3. **Փորձաքննության առաջին փուլը**
	1. Փորձաքննության առաջին փուլում **Խորհուրդը**, հաշվի առնելով **Նախագծի** ընդարձակ ամփոփագիրը (Հավելված 2.3), **Խմբի ղեկավարի** գիտական հետագիծը (track record), մասնագիտական ինքնակենսագրությունը (CV), **Կազմակերպության և** **Գործընկերոջ** համապատասխանությունը **Նախագծի** նպատակներին, կոնսենսուսի սկզբունքով ձևավորում է առաջին փուլը հաղթահարած **Հայտերի** ցանկը, որոնք անցնում են փորձաքննության հաջորդ փուլ:
	2. Փորձաքննության առաջին փուլը չհաղթահարած **Հայտերի** **Խմբի ղեկավարները** տեղեկացվում են այդ մասին:
4. **Փորձաքննության երկրորդ փուլը**
	1. Փորձաքննության առաջին փուլը հաղթահարած **Հայտերը** ենթարկվում են գիտական փորձաքննության, իսկ **Խմբի ղեկավարների** հետ անցկացվում են հարցազրույցներ: Այս փուլում գնահատվում են խնդրի արդի վիճակը, նորույթը, հեռանկարը, **Կազմակերպությունում** իրականացման նախադրյալները, համապատասխանությունը ոլորտի զարգացման տենդենցներին, աշխատանքի ծավալի և իրականացման ժամկետների հիմնավորվածությունը, համագործակցության նպատակահարմարությունը, Խմբի ղեկավարի, կատարողների, **Գործընկերոջ** որակավորումը և մասնագիտական համապատասխանությունը **Նախագծի** նպատակներին, գիտական արդյունքների տնօրինումը և տարածումը, **Նախահաշվի** հիմնավորվածությունը, ինչպես նաև **Մրցույթի** առանձնահատկություններից բխող այլ հարցեր:
	2. **Հայտը** գիտական փորձաքննության է ենթարկվում առնվազն երկու փորձագետի կողմից: Որպես փորձագետ կարող է հանդես գալ նաև **Խորհրդի** անդամը։
	3. Յուրաքանչյուր **Հայտի** համար փորձագետը լրացնում է գիտական փորձաքննության գնահատման թերթիկը։
	4. Երկու փորձագետների գնահատականները գիտական փորձաքննության առավելագույն գնահատականի 30և ավելիտոկոսով տարբերվելու դեպքում **Հայտը** ենթարկվում է փորձաքննության երրորդ փորձագետի կողմից: Այդ դեպքում գիտական փորձաքննության գնահատականը երեք փորձագետների՝ երկու իրար մոտ գնահատականների միջին թվաբանականն է: Երեք փորձագետների գնահատականների հավասար տարբերությունների դեպքում գիտական փորձաքննության գնահատականը երկու առավելագույն գնահատականների միջին թվաբանականն է։
	5. Գիտական փորձաքննության ժամանակ փորձագետի առավելագույն գնահատականը կազմում է **Հայտի** առավելագույն գնահատականի 50 տոկոսը։
	6. Հարցազրույցի ժամանակ **Խորհրդի** յուրաքանչյուր անդամ լրացնում է հարցազրույցի գնահատման թերթիկը։
	7. Հարցազրույցի առավելագույն գնահատականը կազմում է **Հայտի** առավելագույն գնահատականի 50տոկոսը։
	8. Փորձաքննության երկրորդ փուլի գնահատականը երկու փորձագետների գնահատականների միջին թվաբանականի և հարցազրույցի գնահատականների միջին թվաբանականի գումարն է։
	9. **Կոմիտեի** և փորձագետների կողմից **Հայտի** բովանդակության, գիտական փորձաքննության ընթացքի և արդյունքի վերաբերյալ տեղեկությունների տրամադրումն այլ անձանց արգելվում է՝ համաձայն «Գիտական և գիտատեխնիկական փորձաքննության մասին» Հայաստանի Հանրապետության օրենքով սահմանված դրույթների։
5. **Գնահատման արդյունքները**
	1. **Կոմիտեն** փորձաքննության երկրորդ փուլի արդյունքներով ձևավորում է **Հայտերի** վարկանիշային ցանկ՝ գնահատականների նվազման կարգով և ներկայացնում **Խորհրդին**՝ քննարկման:
	2. **Խորհուրդը** **Կոմիտեի** նախագահին է ներկայացնում **Հայտերի** գնահատականների վարկանիշային ցանկը:
	3. **Կոմիտեն**, ելնելով Հայաստանի Հանրապետության պետական բյուջեից գիտական և գիտատեխնիկական գործունեության պայմանագրային (թեմատիկ) ֆինանսավորման հատկացումների չափից, որոշում է գիտական և գիտատեխնիկական գործունեության յուրաքանչյուր բնագավառի շեմային գնահատականը և ՀՀ ԿԳՄՍ նախարարին է ներկայացնում ֆինանսավորման երաշխավորված **Հայտերի** ցանկը և նախատեսված ֆինանսավորման չափը հաստատելու մասին հրամանի նախագիծ:
	4. **Մրցույթի** արդյունքում ֆինանսավորման երաշխավորված **Հայտերի** ցանկը հաստատվելուց հետոայն տեղադրվում է **Կոմիտեի** պաշտոնական կայքում:
	5. **Կոմիտեն** **Կազմակերպության** ղեկավարին տրամադրում է տվյալ Կազմակերպության շահառու **Հայտերի** ցանկը և յուրաքանչյուր **Հայտի Նախահաշիվը**:
	6. **Կոմիտեն** **Խմբի ղեկավարին** տրամադրում է փորձաքննության արդյունքները և անցողիկ շեմային գնահատականը:

**IV. ԱՅԼ ԴՐՈՒՅԹՆԵՐ**

1. **Հայտի չդիտարկվելը**
	1. **Հայտը** չի դիտարկվում հետևյալ դեպքերում.
* չի պարունակում բոլոր անհրաժեշտ փաստաթղթերը,
* բովանդակությամբ համընկնում է Հայաստանի Հանրապետության պետական բյուջեից ֆինանսավորվող կամ ֆինանսավորված որևէ գիտական նախագծի հետ,
* չի բավարարում **Մրցույթի** հրավերի պայմաններին,
* միաժամանակ ներկայացված է **Կոմիտեի** կողմից անցկացվող այլ մրցույթների:
1. **Այլ պայմաններ**
	1. Մտավոր սեփականության հեղինակային կամ արտոնագրային իրավունքի օբյեկտ հանդիսացող նյութեր պարունակող **Նախագիծ** և այնուհետև հաշվետվություն ներկայացնելու դեպքում **Խմբի ղեկավարը** պետք է առաջնորդվի «Հեղինակային իրավունքի և հարակից իրավունքների մասին» և «Գյուտերի, օգտակար մոդելների և արդյունաբերական նմուշների մասին» Հայաստանի Հանրապետության օրենքներով սահմանված դրույթներով։
	2. **Նախագծի** շրջանակներում իրականացված հետազոտության արդյունքները գիտական ամսագրերում հրապարակելիս անհրաժեշտ է նշել **Կոմիտեի** կողմից ստացած աջակցության մասին.
* *This work was supported by the Science Committee of RA (Research project № \_\_\_\_\_)*.

**Համապատասխան նշման բացակայության դեպքում հրապարակումը չի համարվելու Նախագծի արդյունք, հետևաբար՝ չի ընդունվելու հաշվետվության մեջ։**

* 1. **Նախագծի** իրականացման ընթացքում, յուրաքանչյուր 12 ամիսը լրանալուց հետո, տասնօրյա ժամկետում **Կոմիտե** է ներկայացվում ընթացիկ (տարեկան) հաշվետվություն, որի հիման վրա **Խորհուրդը** տալիս է եզրակացություն՝ **Նախագծի** ֆինանսավորումը շարունակելու նպատակահարմարության մասին:
	2. **Նախագծի** իրականացման 35 ամիսը լրանալուց հետո տասնօրյա ժամկետում **Կոմիտե** է ներկայացվում եռամյա հաշվետվություն՝ ներառելով **Նախագծի** ակնկալվող միջանկյալ արդյունքները, որոնց հիման վրա **Խորհուրդը** տալիս է եզրակացություն՝ **Նախագծի** ֆինանսավորումը դադարեցնելու կամ ևս 24 ամիս շարունակելու նպատակահարմարության մասին:
	3. **Նախագծի** իրականացման ընթացքում **Կոմիտեն** կարող է իրականացնել **Նախագծի** մշտադիտարկում և արդյունքները ներկայացնել **Խորհրդին**։
	4. **Նախագծի** ֆինանսավորումը շարունակելու նպատակահարմարության մասին եզրակացություն տալիս` **Խորհուրդը** պետք է հաշվի առնի նաև մշտադիտարկման արդյունքները։
	5. **Նախագծի** հետագա ֆինանսավորումը դադարեցվում է ընթացիկ հաշվետվությունը սահմանված ժամկետում չներկայացնելու դեպքում:
	6. **Նախագծի** իրականացման 60-րդ ամիսը լրանալուց հետո տասնօրյա ժամկետում **Կոմիտե** է ներկայացվում ամփոփիչ հաշվետվություն, որի հիման վրա **Խորհուրդը** տալիս է եզրակացություն՝ հաշվետվությունն ընդունելու մասին։
	7. **Կոմիտեն** կարող է ֆինանսավորման երաշխավորված **Նախագծերի** անոտացիան և հաշվետվությունը հրապարակել տպագիր կամ էլեկտրոնային եղանակով:
	8. **Կոմիտեի**, **Կազմակերպության** և ֆինանսավորման երաշխավորված **Հայտի** **Խմբի** **ղեկավարի** միջև կնքվում է **Պայմանագիր՝** «18.11.» կետում նշված պայմանագրերի առկայության դեպքում:
	9. Ֆինանսավորման երաշխավորված **Նախագծի Խմբի** կատարողների դրամաշնորհի շրջանակներում կնքված պայմանագրերի պատճենները ներկայացվում են **Կոմիտե**:
	10. **Նախագծի** իրականացման ընթացքում (ոչ շուտ քան 12 ամիս անց) **Խմբի ղեկավարը** կարող է դիմել **Կոմիտե**՝ **Նախագծի** կատարողների թիվը **Նախագծին** առնչվող մասնագիտություն ունեցող առավելագույնը 2 մինչև 35 տարեկան կատարողներով ավելացնելու առաջարկով՝ ներկայացնելով համապատասխան հիմնավորում:
	11. «18.12.» կետով ներգրավված կատարողները չպետք է լինեն Հայաստանի Հանրապետության պետական բյուջեի գիտական և գիտատեխնիկական գործունեության բազային ֆինանսավորմամբ ծրագիր իրականացնող որևէ կազմակերպության աշխատակից:
	12. Կատարողների թիվն ավելանալու պարագայում **Խմբի ղեկավարի**, **Կազմակերպության** և **Կոմիտեի** միջև կնքված **Պայմանագրի** գինն ավելանում է յուրաքանչյուր նոր կատարողի համար մինչև 1800.0 հազար դրամով (12 ամսվա կտրվածքով):
	13. **Խմբի ղեկավարը** կարող է դիմել **Կոմիտե**՝ կատարողի համարժեք փոփոխություն կատարելու՝ ըստ տարիքային խմբի և գիտական գործունեության արդյունավետության ցուցանիշի, կամ **Խմբի** անդամների թիվը մեկով կրճատելու միջնորդությամբ՝ ներկայացնելով համապատասխան հիմնավորում։ **Խմբում** կատարողի փոփոխություն կատարելու դեպքում **Խմբի ղեկավարը** **Կոմիտե** է ներկայացնում նոր կատարողի հետ դրամաշնորհի շրջանակներում կնքված պայմանագրի պատճենը, իսկ խմբի անդամների թվի կրճատման դեպքում կնքվում է **Պայմանագրի** գնի փոփոխության մասին համաձայնագիր։

*Հավելված N 2.1*

*«Հայաստանի Հանրապետության գիտական համայնքին արտերկրի*

*գիտնականների ինտեգրմանն աջակցության ծրագիր 2023» մրցույթի հրավերի*

**ԳԻՏԱԿԱՆ ԵՎ ԳԻՏԱՏԵԽՆԻԿԱԿԱՆ ԳՈՐԾՈՒՆԵՈՒԹՅԱՆ ԲՆԱԳԱՎԱՌՆԵՐԸ ԵՎ ՄԱՍՆԱԳԻՏՈՒԹՅՈՒՆՆԵՐԸ՝ ՀԱՄԱՊԱՏԱՍԽԱՆ ԴԱՍԻՉՆԵՐՈՎ**

|  |  |
| --- | --- |
| 1. ***ԲՆԱԿԱՆ ԳԻՏՈՒԹՅՈՒՆՆԵՐ***

1.1 Մաթեմատիկա1.2 Ինֆորմատիկա և համակարգչայինգիտություններ1.3 Ֆիզիկա և աստղագիտություն1.4 Քիմիա1.5 Երկրի մասին և դրան հարակիցբնապահպանական գիտություններ1.6 Կենսաբանական գիտություններ1. ***ՃԱՐՏԱՐԱԳԻՏՈՒԹՅՈՒՆ ԵՎ ՏԵԽՆՈԼՈԳԻԱ***

2.1 Քաղաքաշինություն և ճարտարապետություն2.2 էլեկտրատեխնիկա, էլեկտրոնիկա,էներգետիկա, համակարգչային ևտեղեկատվական տեխնոլոգիաներ 2.3. Մեխանիկա2.4 Մեքենագիտություն և մեքենաշինություն 2.5 Քիմիական տեխնոլոգիաներ2.6 Նյութագիտություն2.7 Բժշկական սարքաշինություն2.8 Էկոլոգիա2.9 Կենսատեխնոլոգիա2.10 Նանոտեխնոլոգիա1. ***ԲԺՇԿԱԿԱՆ ԳԻՏՈՒԹՅՈՒՆՆԵՐ***
	1. Ընդհանուր բժշկություն
	2. Կլինիկական բժշկություն
	3. Բժշկական կենսատեխնոլոգիա
 | 1. ***ԳՅՈՒՂԱՏՆՏԵՍԱԿԱՆ ԳԻՏՈՒԹՅՈՒՆՆԵՐ***

4.1 Անասնաբուծություն, անասնաբուժություն4.2 Բուսաբուծություն4.3 Հողագիտություն, ագրոքիմիա, բույսերի պաշտպանություն4.4 Գյուղատնտեսական կենսատեխնոլոգիա1. ***ՀԱՍԱՐԱԿԱԿԱՆ ԳԻՏՈՒԹՅՈՒՆՆԵՐ***

5.1 Հոգեբանություն5.2 Տնտեսագիտություն և գործարարություն5.3 Մանկավարժական գիտություններ5.4 Սոցիոլոգիա5.5 Իրավունք5.6 Քաղաքական գիտություններ5.7 Սոցիալական և տնտեսական աշխարհագրություն5.8 Զանգվածային լրատվություն և հաղորդակցություն1. ***ՀԱՅԱԳԻՏՈՒԹՅՈՒՆ ԵՎ ՀՈՒՄԱՆԻՏԱՐ ԳԻՏՈՒԹՅՈՒՆՆԵՐ***

6.1 Պատմություն, հնագիտություն6.2 Լեզվագիտություն, գրականագիտություն6.3 Փիլիսոփայություն, էթիկա6.4 Աստվածաբանություն, կրոնագիտություն6.5 Արվեստագիտություն |

*Հավելված N 2.2*

*«Հայաստանի Հանրապետության գիտական համայնքին արտերկրի*

*գիտնականների ինտեգրմանն աջակցության ծրագիր 2023» մրցույթի հրավերի*

ՀՀ ԿԳՄՍՆ ԳԻՏՈՒԹՅԱՆ ԿՈՄԻՏԵԻ

ՆԱԽԱԳԱՀ ՊԱՐՈՆ ՍԱՐԳԻՍ ՀԱՅՈՑՅԱՆԻՆ

ՔԱՂԱՔԱՑԻ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(անուն հայրանուն)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ից

 *(ազգանուն)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(հասցե)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(հեռախոս)*

ԴԻՄՈՒՄ

Խնդրում եմ ընդունել Գիտական և գիտատեխնիկական գործունեության պայմանագրային (թեմատիկ) ֆինանսավորման շրջանակներում «Հայաստանի Հանրապետության գիտական համայնքին արտերկրի գիտնականների ինտեգրմանն աջակցության ծրագիր 2023» մրցույթին մասնակցության «\_\_\_\_\_\_\_\_\_\_\_\_\_\_\_\_\_» վերնագրով հայտը:

Դիմող՝\_\_\_\_\_\_\_\_\_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)

 *(ստորագրություն)* *(անուն, ազգանուն)*

«\_\_\_\_» \_\_\_\_\_\_\_\_\_\_\_\_\_\_\_\_ 2023թ.

*Հավելված N 2.3*

*«Հայաստանի Հանրապետության գիտական համայնքին արտերկրի*

*գիտնականների ինտեգրմանն աջակցության ծրագիր 2023» մրցույթի հրավերի*

**Նախագծի վերնագիրը**

|  |
| --- |
|  |

**Ընդարձակ ամփոփագիրը**

Ընդարձակ ամփոփագիրը գնահատվում է փորձաքննության առաջին փուլում, հարկավոր է ներկայացնել անգլերեն` մինչև 2 էջ։

Ընդարձակ ամփոփագիրը պետք է լինի **Նախագծի** հակիրճ տարբերակը՝ ներառելով հետազոտության կարևորությունը և նպատակահարմարությունը:

|  |
| --- |
|  |

*Հավելված N 2.4*

*«Հայաստանի Հանրապետության գիտական համայնքին արտերկրի*

*գիտնականների ինտեգրմանն աջակցության ծրագիր 2023» մրցույթի հրավերի*

**Նախագիծ**

Ներկայացնել անգլերեն, մինչև 12 էջ՝ ներառյալ գրաֆիկները, գծագրերը, լուսանկարները և գրականության ցանկը.

* 1. **Համառոտ բնութագիրը** (անոտացիա)

|  |
| --- |
|  |

* 1. **Հետազոտական խնդրի վերաբերյալ գիտելիքների ներկա վիճակի մասին վերլուծությունը**

|  |
| --- |
|  |

* 1. **Ծրագրի նպատակները և խնդիրները**

|  |
| --- |
|  |

* 1. **Հետազոտական նախագիծը**

|  |
| --- |
|  |

* 1. **Իրականացման միջոցները։ Մեթոդները**

|  |
| --- |
|  |

* 1. **Օրացուցային պլանը** (ըստ եռամսյակների կամ Գանտի աղյուսակ)

|  |
| --- |
|  |

* 1. **Խմբի ձեռքբերումները տվյալ ոլորտում, օտարերկրյա գործընկերոջ համապատասխանությունը**

|  |
| --- |
|  |

* 1. **Խմբի զարգացման հեռանկարները** (ռիսկերը և հնարավորությունները)

|  |
| --- |
|  |

* 1. **Ակնկալվող արդյունքների քանակական և որակական ցուցանիշները** (գիտական հոդվածներ, գիտաժողովների նյութեր և այլն), նորարարական կարողության օգտագործում (տեխնոլոգիական ներդրում, ցուցադրում, փորձնական նմուշ, նախատիպ և այլն), մտավոր սեփականության տնօրինում (արտոնագիր, հեղինակային իրավունք և այլն), միջազգային համագործակցային կապերի ամրապնդում, համագործակցության հեռանկարներ)

|  |
| --- |
|  |

* 1. **Օգտագործված գրականության ցանկը**